वीणा: एक ब्रह्माण्डीय यन्त्र–मन्त्र और तन्त्र - विचित्र वीणा भारतीय वीणाओं और तंत्री वाद्यों के सन्दर्भ में
Publisher: Lokgatha Prakashan
Published: 19 november 2025
Description: वीणा: एक ब्रह्माण्डीय यन्त्र-मन्त्र और तन्त्र लेखिका: डॉ. राधिका वीणासाधिका (विश्व की प्रथम महिला विचित्र वीणा वादिका) उपलब्ध भारतीय और वैश्विक साहित्य के विस्तृत तुलनात्मक अध्ययन के आलोक में यह कृति समकालीन विश्व–वाङ्मय में अपने प्रकार की प्रथम और अत्यन्त विशिष्ट पुस्तक के रूप में उभरती है, जहाँ किसी एक भारतीय वाद्य को यन्त्र–मन्त्र–तन्त्र की समग्र दार्शनिक दृष्टि से देखा गया है। भारत में प्राचीन काल से तन्त्री वाद्यों को व्यापक अर्थ में “वीणा” कहा गया है। उसी दीर्घ परम्परा में विचित्र वीणा भारत के सर्वाधिक दुर्लभ, रहस्यमयी और दैवीय शक्ति से सम्पृक्त वाद्यों में गिनी जाती है। यह पुस्तक विचित्र वीणा व अन्य वीणाओं (भारतीय तंत्री वाद्यों)को केवल एक वाद्य की तरह नहीं, बल्कि एक ऐसे ब्रह्माण्डीय यन्त्र के रूप में सामने लाती है, जिसमें सम्पूर्ण सृष्टि की सूक्ष्म रचना मानो संकेत-रूप में समाहित है, और जो अन्य दैवीय यन्त्र–परम्पराओं के साथ एक गहरे, अदृश्य संवाद में जुड़ा है। यह पुस्तक वीणा को चक्र के रूप में, यन्त्र व मन्त्र के रूप में, तन्त्र के रूप में न केवल स्थापित करती है बल्कि उसका यह स्वरूप प्रथम बार पूर्ण समग्र रूप से पाठकों के सामने लाती भी है, वीणा ही यन्त्र, वीणा के स्वर ही परा शक्ति के मन्त्र और वीणावादन ही स्वयं में तन्त्र हैं, यह बात आज तक किसी भी साहित्य में इतने स्पष्ट रूप से खोलकर नहीं रखी गयी है। यह पुस्तक सिर्फ़ मार्ग नहीं बताती, वरन् पाठकों को ऐसे नवीन गूढ़ मार्ग पर ले जाती है, जो सुरिला है, मधुर है, साथ ही यन्त्र–मन्त्र–तन्त्र की समस्त शक्तियाँ समाए हुए हैं। हर वादक, साधक, वीणा के श्रोता के लिए यह मार्ग साध्य है। “वीणा: एक ब्रह्माण्डीय यन्त्र-मन्त्र और तन्त्र” उन पाठकों के लिए है जिनके लिए संगीत केवल मनोरंजन नहीं है, जो भारतीय संगीत के, मुख्यतः वीणा के दैवीय स्वरूप से, उसके आध्यात्मिक, दार्शनिक, यांत्रिक, मांत्रिक, तांत्रिक स्वरूप से परिचित होना चाहते हैं; जो यह समझना चाहते हैं कि वीणा केवल वाद्य नहीं, आदि शक्ति, परा शक्ति, त्रिपुरसुन्दरी है।